hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Azoknak, akik keresik a megoldást
Avagy "gáz"-e párkapcsolati tanácsadásra járni, és ha igen, miért nem ? :)
Vajon miért egy magaslatról nézték a hadvezérek a csata alakulását? Miért nem vetették maguk is bele a harcba magukat mindjárt az első sorban?
Ha maguk is ott küzdöttek volna a harctéren, vajon honnan tudhatták volna, hogy hogy áll a csata kimenetele, és mi legyen a következő lépés a győzelem érdekében? Nyilván való, hogy csak az éppen szembe jövő ellenfélre tudtak volna koncentrálni, elveszve a csata sűrűjében, azt se tudva jóformán, mi zajlik tőlük akár 2-3 méterre...
Sokszor ahhoz, hogy egy problémára megoldást találjunk, elég más szemszögből, messzebbről rátekintenünk, és máris tisztán látszik a megoldás.
Előfordult már, hogy egy ismerősével nagyjából ugyanazon két pont között közlekedett, és meglepetten tapasztalta, hogy a másik rendre hamarabb ér célba, mint Ön, amíg ki nem derült, Ő tud egy rövidebb utat?
Ismerős az a kabaré jelenet, mikor egy illető egy fejjel lefelé tartott térképpel próbál eligazodni? Egyszerűen néha csak "meg kell fordítani a térképet a kezünkben", és máris könnyebb célba érni.
Néha elég, ha olyan módszerrel közelítünk egy kérdéshez, ahogyan még nem próbáltuk- talán, mert nem ismerjük.
Én nem vagyok olyan szerencsés, hogy minden tudással a fejemben születtem volna, és minden kérdésre tudnék válaszolni. Szerintem ezzel nem vagyok egyedül. Mégis, új dolgok tanulásával egyre többet tudok- és ez nem egyedi és kivételes képességemnek köszönhető, hanem a hajlandóságnak, hogy kérdezzek, tanuljak. Ön hogy áll ezzel?
Nem elég, ha a barátaitól kér tanácsot! De miért?
Röviden azért, mert a barátja/barátnője nem Ön, és a barátja/barátnője házastársa/párja nem az Öné.
Az a ruha ami remekül áll a barátnőjének, nem biztos, hogy Önnek is előnyös, és az a film, ami a barátjának nagyon bejött, lehet, hogy Önnek nem fog tetszeni.
Még ha hasonló problémával is küzdenek, egyáltalán nem biztos, hogy az a megoldás ami nekik működött, az Önöknél is jó lesz! És fordítva, amire nekik nem sikerült megoldást találniuk, arra Önöknek még lehet működő válaszuk, tehát a "nekem se sikerült, ez reménytelen" prognózis nagyon veszélyes lehet!
Óhatatlanul , ha hasonló problémával küzdő barátunknak/barátnőnknek adunk tanácsot voltaképpen magunknak adunk tanácsot- nem neki....
Nem beszélve arról a tényről, hogy a probléma "kibeszélése" stresszoldó, nyugtató hatással van, de ha nem a megfelelő embernek öntjük ki a lelkünket, csak ventilálunk, a probléma nem oldódik meg, de a minket jó értelemben hajtó fájdalmat, gőzt már kifújtuk, nem "lök" már minket a javítani akarás irányába!
Meggyőződésem, hogy ha a legjobb megoldást akarjuk elérni, érdemes megkeresni a téma szakértőjét.
Nem azért, mert magunk nem tudjuk alkalmasint elsajátítani mindazt a tudást, amivel az illető rendelkezik a sok tanulása és alapos felkészülése után- hanem mert időt és energiát spórolunk meg, ha ahelyett, hogy pl. cipésszé képeznénk magunkat és magunknak készítenénk el a cipőnket, egy megbízható helyről vásároljuk meg a lábbelinket.
Ha fáj a fogunk, mert kilyukadt, megtehetjük, hogy magunk tömjük be alufóliával otthon, vagy esetleg a szomszéd Julcsi nénitől érdeklődünk valami házi praktika után- vagy a világhálón kapott tanácsokkal kezeljük a dolgot. De megtehetjük, hogy a fogorvost keressük fel. Bár félelmetesnek tűnik a fogorvosi szék, ha rászánjuk magunkat, hogy felkeressük a fogorvost, sokszor pozitív csalódásban lesz részünk: kedves, fájdalomcsillapítóval dolgozik, és az eredmény magáért beszél. Sőt, ha rendszeresen felkeressük fogaink karbantartása miatt, elérhetjük, hogy ne kelljen nagy fájdalmakkal járó, súlyos problémákkal szembe nézni.
Nincs ez másként a párkapcsolatok terén sem. A párkapcsolati tanácsadó a házasságban, kapcsolatokban felmerülő problémák megoldásában  hatékonyan tud közreműködni. Ha rászánjuk az időnket, energiánkat, pénzünket a jobbításra, az eredmény nem marad el.
Bár szeretném, ha így lenne, de nem vagyok jó tündér, aki varázspálcájával egycsapásra meg tudja javítani bárkinek a kapcsolatát, a felek akarata és aktív részvétele, munkája nélkül!
Én egy közös munkára hívom Önöket, ami nem könnyű, de megéri a fáradságot, mert az eredmény az Önök boldogabb házassága, párkapcsolata!
És végül, miért engem keressen meg?
Mert párkapcsolati tanácsadás terén kellő szakértelemmel rendelkezem
Mert szívügyem a házasságok, párkapcsolatok segítése, javítása, és mert hiszem, hogy a boldogsághoz vezető út nem kevesek kiváltsága
Mert én abban segítek, hogyan maradjon együtt a párjával
Mert személyes érintettségem révén van rálátásom a speciális nehézségekkel terhet kapcsolatok kihívásaira is (pl sajátos nevelési igényű gyermeket nevelő párok)
Mert tudom miről beszélek: magam is hosszú évek óta házasságban élek ugyanazzal az emberrel, boldogan!
Mert amit csinálok, igyekszem a legjobb tudásom szerint csinálni
És persze, mert nagyon örülnék, ha engem tisztelne meg a bizalmával :)
©Gulyásné Molnár Szilvia 2018
Sütiket használunk, hogy biztosítsuk a weboldal megfelelő működését és biztonságát, valamint hogy a lehető legjobb felhasználói élményt kínáljuk Neked.
Csak a legszükségesebbek elfogadása Összes elfogadása
Itt testreszabhatod a süti beállításokat. Engedélyezd vagy tiltsd le a következő kategóriákat, és mentsd el a módosításokat.